ปัจจัยความเสี่ยง

1.  ความเสี่ยงทางธุรกิจ

  บริษัท มูราโมโต้ อีเล็คตรอน (ประเทศไทย) จำกัด (มหาชน)
  มีเป้าหมายในการเป็นผู้นำการผลิตโดยตรงเพียงแห่งเดียวของส่วนประกอบผลิตภัณฑ์เครื่องใช้ไฟฟ้า
  และชิ้นส่วนอิเล็คทรอนิกส์ ซึ่งให้ความสำคัญกับการใช้กลยุทธด้านความแตกต่างของผลิตภัณฑ์
  (Product Differentiation Strategy)
  ผ่านทางการยกระดับระดับความพึงพอใจของลูกค้า ตลอดจนคุณภาพ ต้นทุน และการส่งงาน
  (Quality, Costs, Delivery-QCD) ให้ดียิ่งขึ้น

  บริษัทฯ ยังคงพัฒนาเทคโนโลยี่และปรับปรุงผลิตภัณฑ์ให้ดีขึ้นอย่างต่อเนื่อง ในฐานะที่บริษัท
  มูราโมโต้ อีเล็คตรอน (ประเทศไทย) จำกัด (มหาชน)
  เป็นผู้ผลิตและผู้จำหน่ายชิ้นส่วนและส่วนประกอบผลิตภัณฑ์เครื่องใช้ไฟฟ้าและอิเล็คทรอนิกส์ บริษัทฯ
  จึงมีขอบข่ายในการรับผิดชอบครอบคลุมทั้งด้านการผลิต การตลาด การขาย
  และการกระจายสินค้า ครบวงจร บริษัทฯ จึงมีความเสี่ยงทางธุรกิจดังนี้

1.  ความเสี่ยงทางการผลิต

  ความเสี่ยงทางการผลิต
  เป็นความเสี่ยงที่อาจเกิดจากการผลิตชิ้นส่วนที่บกพร่องเสียหายอันเนื่องมาจากกระบวนการผลิต
  บริษัทฯ ต้องรับผิดชอบต่อความบกพร่องเสียหายที่เกิดขึ้นต่อผลิตภัณฑ์
  ซึ่งอาจจะเกิดขึ้นเพราะความผิดพลาดของบุคลากร เครื่องจักรบกพร่อง
  หรือความบกหร่องจากชิ้นส่วนที่ซื้อมาจากผู้จัดหาภายนอก

  ปัจจุบันบริษัทฯ
  ได้มีการปรับโครงสร้างจากการเป็นเพียงผู้ผลิตชิ้นส่วนให้กลายมาเป็นผู้ประกอบชิ้นส่วนซึ่งเป็นโครงสร้างธุรกิจที่มีความซับซ้อนมากขึ้น
  ดังนั้นความเสี่ยงจากการจัดซื้อชิ้นส่วนภายนอกจึงเป็นปัจจัยที่มีความสำคัญมากขึ้นเมื่อเปรียบเทียบกับในช่วงทศวรรษที่ผ่านมา

  1.2 ความเสี่ยงเกี่ยวกับผลิตภัณฑ์

  ความเสี่ยงเกี่ยวกับผลิตภัณฑ์ คือ
  ความเสี่ยงที่อาจเกิดขึ้นจากความเสียหายอันเนื่องมาจากการใช้สินค้าของผู้บริโภคขั้นสุดท้าย
  อาทิเช่น เมื่อผู้ใช้อุปกรณ์เครื่องใช้ไฟฟ้าของบริษัทลูกค้าของบริษัทฯ
  แล้วเกิดการบาดเจ็บขึ้นจากชิ้นส่วนที่จำหน่ายโดยบริษัทฯ เพื่อให้ความเสี่ยงนี้เกิดขึ้นน้อยที่สุด
  บริษัทฯ ได้มีการปรับปรุงคุณสมบัติและดีไซน์ของผลิตภัณฑ์อย่างต่อเนื่องและรอบครอบ
  อย่างไรก็ดีอัตราความเสี่ยงในกรณีนี้ถือว่าอยู่ในระดับค่อนข้างต่ำ

1.3 ความเสี่ยงเกี่ยวกับสินค้าคงเหลือ

  ความเสี่ยงเกี่ยวกับสินค้าคงเหลือ เป็นความเสี่ยงที่อาจเกิดขึ้นจากการเสื่อมสภาพของวัตถุดิบ
  ชิ้นส่วน และผลิตภัณฑ์ ในขณะเก็บรักษา บริษัทฯ
  ได้ตั้งสำรองค่าเผื่อขาดทุนจากมูลค่าสินค้าลดลงซึ่งจะถูกบันทึกขึ้นสำหรับสินค้าเสื่อมคุณภาพ
  เสียหาย ล้าสมัยและค้างนานเหล่านี้

4.  ความเสี่ยงทางด้านสินเชื่อการค้า

  ความเสี่ยงทางด้านสินเชื่อการค้าคือความเสี่ยงที่ลูกค้าหรือคู่สัญญาไม่สามารถชำระหนี้ตามเงื่อนไขที่ตกลงไว้เมื่อครบกำหนด
  ฝ่ายบริหารได้กำหนดนโยบายทางด้านสินเชื่อการค้าเพื่อควบคุมความเสี่ยงดังกล่าวโดยสม่ำเสมอ
  โดยการวิเคราะห์ฐานะทางการเงินของลูกค้าทุกรายที่ขอวงเงินสินเชื่อในระดับหนึ่งๆ
  รวมถึงบริษัทฯ ต้องตรวจสอบอย่างรอบคอบในประเด็นของความน่าเชื่อถือ
  โดยเฉพาะอย่างยิ่งความสัมพันธ์ระหว่าง บริษัทฯ ลูกค้าและผู้จัดหารายใหม่

1.5 ความเสี่ยงทางตลาด

  ความเสี่ยงทางตลาดคือความเสียหายที่อาจเกิดขึ้นแก่สินค้า ชิ้นส่วนที่ซื้อมา วัตถุดิบที่เก็บรักษาไว้
  อันเนื่องมาจากความผันผวนของตลาด หรือการยกเลิกคำสั่งซื้อ นโยบาย “Min. inventory
  activity” ซึ่งบริษัทฯ ได้นำมาใช้จะมีบทบาทสำคัญในการลดความเสี่ยงนี้ให้น้อยลง ทั้งนี้บริษัทฯ
  มีความพร้อมที่จะคงความล้ำหน้าคู่แข่งในทุกทาง ทั้งด้านราคา และคุณภาพของผลิตภัณฑ์เสมอ

2.  ความเสี่ยงด้านเทคโนโลยี่

  อุตสาหกรรมการผลิตชิ้นส่วนและส่วนประกอบผลิตภัณฑ์เครื่องใช้ไฟฟ้า
  และอีเล็คทรอนิกส์ได้เกิดการพัฒนา และเปลี่ยนแปลงเทคโนโลยี่การใช้งานอยู่เสมอ
  ดังนั้นอุตสาหกรรมการผลิตชิ้นส่วนและส่วนประกอบผลิตภัณฑ์เครื่องใช้ไฟฟ้าและอีเล็คทรอนิกส์ของบริษัทฯ
  จึงต้องพัฒนา และเปลี่ยนแปลงให้สอดคล้อง และล้ำหน้าอยู่เสมอ บริษัทฯ
  ยังคงต้องลงทุนอย่างต่อเนื่องในหลาย ๆ ด้าน เพื่อคงความเป็นผู้นำในตลาดไว้
  ไม่ว่าจะเป็นส่วนของอุปกรณ์ที่มีเทคโนโลยี่ชั้นสูง ตลอดจนอุปกรณ์การตรวจวัด
  และการฝึกอบรมทักษะให้กับวิศวกร รวมทั้งคนงานอย่างต่อเนื่อง
  เทคโนโลยี่และคงความสามารถในการผลิตแม่พิมพ์มีความสำคัญมากในการรักษายอดการสั่งซื้อจากลูกค้า
  และการหยัดค่าใช้จ่ายให้น้อยลง

3.  ความเสี่ยงด้านแรงงาน

อุตสาหกรรมการผลิตชิ้นส่วนเครื่องใช้ไฟฟ้าและชิ้นส่วนอีเล็คทรอนิกส์เป็นอุตสาหกรรมที่ต้องอาศัยแรงงานเป็นจำนวนมาก
และแม้ว่าบริษัทฯ จะพัฒนาการผลิตโดยใช้เครื่องจักรอัตโนมัติและหุ่นยนต์เพื่อช่วยในการผลิตมากขึ้น
แต่บริษัทฯ ก็ยังต้องพึ่งพาแรงงานเป็นจำนวนมาก บริษัทฯ
ได้ตระหนักถึงความสำคัญของบุคคลากรในทุกระดับ
ได้มีการปรับปรุงสวัสดิการแก่พนักงานให้อยู่ในระดับสูงอยู่เสมอ นับจากก่อตั้งบริษัทฯ
เป็นต้นมาบุคคลากรจำนวนมากที่ได้รับการฝึกอบรมจากบริษัทฯ
ล้วนได้รับการทาบทามให้ไปทำงานด้วยจากองค์กรอื่น ๆ ที่เข้ามาดำเนินธุรกิจในประเทศไทย
บริษัทฯ ได้จัดตั้ง CP & H Kai ขึ้น เพื่อวัตถุประสงค์ในการประสานความสัมพันธ์
และการสื่อสารระหว่างฝ่ายบริหารกับพนักงานให้มีประสิทธิภาพยิ่งขึ้น ซึ่งบริษัทฯ
ประสบผลสำเร็จด้วยดี

4.  ความเสี่ยงทางการเงิน

เนื่องจากธุรกิจหลักของบริษัทฯ เกี่ยวข้องกับการส่งออกทั้งทางตรงและทางอ้อม
อีกทั้งวัตถุดิบในการผลิตจำนวนมากไม่สามารถหาได้จากแหล่งภายในประเทศ
และจำเป็นต้องนำเข้าจากต่างประเทศ
จึงหลีกเลี่ยงไม่ได้ที่จะได้รับผลกระทบจากความผันผวนของอัตราแลกเปลี่ยน
แต่เนื่องด้วยรายรับของบริษัทฯ
ในสกุลเงินตราต่างประเทศสูงกว่ารายจ่ายเงินตราต่างประเทศในสกุลเดียวกัน
จึงทำให้ผลกำไรหรือขาดทุนจากอัตราแลกเปลี่ยนมีจำนวนน้อย
ในการนี้ธนาคารแห่งประเทศไทยได้อนุญาตให้หลาย ๆ
บริษัทดำรงเงินตราต่างประเทศไว้ได้จำนวนหนึ่งภายใต้ระยะเวลาและเงื่อนไขที่กำหนด
เพื่อลดความเสี่ยงอันอาจเกิดจากความผันผวนของอัตราแลกเปลี่ยนเงินตราต่างประเทศ อย่างไรก็ดี
บริษัทฯ ก็ยังคงต้องเตรียมการรับมือกับความเสี่ยงนี้อย่างรอบคอบด้วยการศึกษา
และใช้ประโยชน์จากเครื่องมือทางการเงิน หลากหลายประเภท อาทิเช่น การจองล่วงหน้า เป็นต้น

ส่วนใหญ่บริษัทฯ
จะไม่ได้เข้าทำสัญญาประกันความเสี่ยงสำหรับทรัพย์สินและหนี้สินที่อยู่ในรูปของเงินตราต่างประเทศ
ผลกำไรหรือขาดทุนจากอัตราแลกเปลี่ยนนี้จึงเป็นผลกำไรหรือขาดทุนที่ยังไม่เกิดขึ้นจริง
(Unrealized Gain/Loss) เป็นผลกำไรหรือขาดทุนทางบัญชี (Book Gain/Loss) เท่านั้น
ซึ่งไม่มีผลกระทบต่อการดำเนินงานปกติและสภาพคล่องทางการเงินของบริษัทฯ แต่อย่างใด บริษัทฯ
อาจใช้เครื่องมือทางการเงินเพื่อลดความเสี่ยงในอนาคตที่เกิดจากการเปลี่ยนแปลงของอัตราแลกเปลี่ยนโดยการทำสัญญาซื้อขายเงินตราต่างประเทศล่วงหน้าบ้างเป็นบางครั้งเพื่อความเหมาะสม

  ความเสี่ยงทางการเงินที่เหลืออยู่คือ แหล่งเงินทุน บริษัทฯ
  ตระหนักดีว่าการขยายกิจการอย่างต่อเนื่องของบริษัทฯ
  เพื่อรองรับกับปริมาณความต้องการของสินค้าที่เพิ่มสูงขึ้น อาจทำให้บริษัทฯ
  มีความต้องการเงินทุนสนับสนุนมากขึ้น บริษัทฯ จึงได้ขยายความสัมพันธ์กับสถาบันการเงินต่าง ๆ
  ทั้งในประเทศและต่างประเทศเพื่อให้มีแหล่งเงินทุนสนับสนุนที่เพียงพอ
  โดยเฉพาะแหล่งเงินทุนระยะยาวที่มีเสถียรภาพ เช่น ธนาคารเพื่อความร่วมมือแห่งประเทศญี่ปุ่น
  JBIC (JAPAN BANK FOR INTERNATIONAL COOPERATION) เป็นต้น